open-index/open-wikipedia-markdown huggingface dataset:
Michael Carter-Williams

**Michael Carter-Williams**, nado o 10 de outubro de 1991 en Hamilton, Massachusetts, é un xogador americano de baloncesto profesional.

## Traxectoria profesional 
Carter-Williams foi seleccionado na 11ª posición do Draft da NBA de 2013 polos Philadelphia 76ers. Asinou o seu contrato cos 76ers o 24 de setembro de 2013, xunto ó seu compañeiro Nerlens Noel. No seu debut na NBA o 30 de outubro de 2013, fixo 22 puntos, 12 asistencias, 7 rebotes e 9 roubos na vitoria dos Sixers sobre os Miami Heat por 114-110. Os 9 roubos supuxeron a maior marca de roubos de balón feita por un rookie en toda a historia. Na súa primeira semana na NBA foi elixido Xogador da Semana, un logro que ata a data só o conseguira Shaquille O'Neal en 1992.

O 3 de decembro de 2013, conseguiu a súa primeira tripla-dobre con 27 puntos, 12 rebotes e 10 asistencias en 46 minutos, na vitoria por 126-125 antes os Orlando Magic. No mesmo partido, o tamén rookie Victor Oladipo, dos Magic, fixo tamén a súa primeiro triplo-dobre, facendo desta a primeira vez na historia na que dous rookies conseguen unha tripla-dobre no mesmo partido.

O 19 de febreiro de 2015, Carter-Williams foi traspasado ós Milwaukee Bucks nun traspaso entre os Sixers, os Bucks e os Phoenix Suns. Como parte do acordo, Milwaukee recibiu tamén a Tyler Ennis e a Miles Plumlee de Phoenix, mentres que Phoenix recibiu a Brandon Knight de Milwaukee, e Philadelphia recibiu unha futura elección do Draft de Phoenix.

O 17 de outubro de 2016, Carter-Williams foi traspasado ós Chicago Bulls a cambio de Tony Snell.

O 7 de xullo de 2017, Carter-Williams asinou cos Charlotte Hornets.

O 6 de xullo de 2018, Carter-Williams asinou cos Houston Rockets. O 7 de xaneiro de 2019, foi traspasado ós Chicago Bulls a cambio dunha elección protexida da segunda rolda do Draft de 2020. Foi cortado polos Bulls inmediatamente despois de ser traspasado.

O 15 de marzo de 2019, Carter-Williams asinou un contrato de dez días cos Orlando Magic. O 25 de marzo asinou un segundo contrato de dez días, e o 4 de abril os Magic decidiron manter ó xogador ata final de tempada. O 10 de xullo de 2019, Carter-Williams asinou unha tempada máis cos Magic.

## Estatísticas 
### Tempada regular 
## Notas 
## Véxase tamén 
### Ligazóns externas 
* Perfil en NBA.com 
* Estatísticas en Basketball-Reference.com
Metro de Helsinqui

O **Metro de Helsinqui** (en finés: **Helsingin metro**, en sueco **Helsingfors metro**), é a rede de metro da cidade de Helsinqui, Finlandia. É a rede de metro situada máis ao norte do mundo, e actualmente é a única de Finlandia. A rede foi aberta ao público o 2 de agosto tras 27 anos de planificación. É operada pola Helsingin kaupungin liikennelaitos (HKL) para a Helsingin seudun liikenne (HSL) e é empregada por máis de 50 millóns de pasaxeiros cada ano.

A rede consiste nunha única liña bifurcada con dezasete estacións sobre unha lonxitude total de 21,1&nbsp;km. Dá servizo principalmente aos suburbios de Helsinqui Leste, mais tamén pode ser empregado como medio de transporte na zona centro da cidade. A ampliación Länsimetro continuará a liña cara ao Helsinqui occidental e as zonas sur da veciña cidade de Espoo, actualmente comunicada só por autobuses.

A rede ferroviaria de proximidades local (de superficie) que dá servizo ao norte e noroeste non se cruza coa rede de metro, mais os pasaxeiros poden cambiar de tren na Estación Central de Helsinqui (estación de metro *Rautatientori*).

## Notas 
## Véxase tamén 
### Ligazóns externas 
* Sitio web oficial da HKL
Foro Cultural Provincia do Bierzo

miniatura|Pancarta posta no Castelo de Ponferrada por membros da asociación e do partido de El Bierzo durante a campaña *O Bierzo é máis ca un preámbulo
O **Foro Cultural Provincia Do Bierzo** é unha asociación cultural sen ánimo de lucro da bisbarra do Bierzo, na provincia de León, comunidade autónoma de Castela e León, España. Entre os seus obxectivos figura a defensa dos sinais de identidade do Bierzo.

Orixinalmente a asociación chamouse *Foro Cultural pola Provincia do Bierzo'' modificándose a súa denominación pola actual en outono de 2007. Encádrase dentro do movemento bercianista. Entre as súas actuacións destaca a recollida, xunto ao Partido de El Bierzo, de 5.000 firmas reivindicando a devolución da Cruz de Peñalba.

Segundo afirman néganse a recibir subvencións públicas financiando a súa actividade a través das achegas dos seus afiliados, donativos e outras actividades (rifas, lotería,...).

Teñen un acordo de colaboración co Partido de El Bierzo polo cal asesoran este en temas culturais. O Partido, así mesmo, aprobou a creación dunha sección chamada corrente de opinión da que os membros da asociación afiliados ao Partido forman parte.

Desenvolven a súa actividade no que denominan Rexión do Bierzo, que abrangue os límites da antiga Provincia do Vierzo.

Editan unha publicación gratuíta chamada Bierzo Opinión, da cal afirman realizar entre 4.000 e 5.000 exemplares distribuídos por varios concellos do Bierzo.

## Notas 
## Véxase tamén
### Ligazóns externas 
*Datos da asociación no rexistro da Xunta de Castela e León.
Diocese de Kíiv

**Diocese de Kíiv** pode referirse a:
*Na Igrexa católica, en comuñón co papa:
** Arquieparquía maior de Kíiv-Galicia, sé do arcebispo maior da Igrexa católica bizantina ucraína.
*** Arquieparquía de Kíiv, xurisdición propia de dito arcebispo maior.
** Diocese de Kíiv-Zhytomyr, parte da Igrexa católica latina.
*Na Igrexa ortodoxa, en comuñón co patriarca de Constantinopla:
** Diocese ortodoxa ucraína de Kíiv, xurisdición da Igrexa ortodoxa ucraína
Ratiopharm Ulm

O **ratiopharm Ulm** é un equipo profesional de baloncesto alemán con sede na cidade de Ulm, Baden-Württemberg. O club posúe dous equipos, un profesional que xoga na Basketball Bundesliga, máxima categoría do baloncesto xermano, e outro xuvenil que xoga na NBBL (Nachwuchs Basketball-Bundesliga). O pavillón onde xoga os seus partidos como local é o Arena Ulm/Neu-Ulm, que conta con capacidade para 6&nbsp;000 espectadores. Desde a súa fundación o club está patrocinador pola compañía farmacéutica Ratiopharm.

## Historia 
O club foi fundado no ano 2001 despois de que o anterior equipo da cidade de Ulm, o SSV Ulm 1846, se declarara insolvente e deixara a liga. Tras xogar na segunda división durante cinco anos, o equipo ascendeu á Basketball Bundesliga en 2006.

Na tempada 2011-12 rematou na segunda posición por detrás do Brose Baskets. Ambos os dous equipos chegaron á final dos playoffs, onde o Brose Baskets resultou gañador, tras levarse a serie por 3-0. Á tempada seguinte, rematou a tempada regular na terceira posición e chegou a semifinais dos playoffs.

### Temporadas 
## Xogadores 
### Destacados 
* Stephen Arigbabu
* Christian Ast
* Robin Benzing
* Sebastian Betz
* Mike Knoerr
* Jens Kujawa
* Tim Ohlbrecht
* Daniel Theis
* Konrad Wysocki
* Chris Babb
* Kyle Bailey
* John Bryant
* Deonte Burton
* Will Clyburn
* Brian Cusworth
* Bo Dukes
* Jeff Gibbs
* Luke Harangody
* Trent Plaisted
* Abdul Shamsid-Deen
* Jarvis Walker
* Olivier Bourgain
* Fannar Ólafsson
* Jeff Kent
* Alon Stein
* Ray Carter

## Véxase tamén 
### Ligazóns externas 
* Sitio web oficial
* Datos do club en Euroleague.net
* Datos do club en Eurobasket.com
Jesús Fernández González (bispo)

**Jesús Fernández González**, nado en Selga de Ordás (León) en 1955, é un crego católico, na actualidade bispo de Astorga.

## Traxectoria 
Estudou na capital provincial de León para crego, ata que foi ordenado sacerdote o 29 de xuño de 1980. Proseguiu os estudos e licenciouse, e posteriormente doutorouse en Filosofía pola Universidade Pontificia de Salamanca.

Como sacerdote, estivo de crego nas parroquias de Senra e de Lazado, no concello de Murias de Paredes, e despois en Villaquilambre, ata que en 1987 foi designado reitor do seminario menor de León, ata 1990. Despois do seu paso por Salamanca regresou ao seminario como docente, e como crego á parroquia de Valsemana, no concello de Cuadros. En 2003 foi nomeado vigairo episcopal da diocese de León e en 2010 vigairo xeral da mesma.

En 2013 o papa Francisco noméao bispo auxiliar de Santiago de Compostela, baixo a figura de bispo de Rotdon.

En xullo de 2020 o papa Francisco noméao bispo  de Astorga
Kramatorsk

**Kramatorsk** (en ucraíno: Краматорськ) é unha cidade ucraína situada no óblast de Donetsk, no leste da Ucraína.

Esta cidade é un importante centro de enxeñaría mecánica na Ucraína. Kramatorsk foi residencia de moitas persoas importantes como: Leonid Bykov, Joseph Kobzonv ou o campión mundial do FIDE, Ruslan Ponomariov.

## Demografía
Kramatorsk actualmente ten unha poboación de 173,700 habitantes e ten unha área metropolitana de 203,100 habitantes.
A lingua rusa é a dominante en Kramatorsk: Un 63.4% de cidadáns falan ruso, mentres só un 36.0% falan ucraíno.

Segundo o censo de poboación de 2001, a composición étnica de Kramatorsk é:
*Ucraínos: 70.2%
*Rusos: 26.9%
*Belarusos: 0.7%
*Armenios: 0.6%
*Azerís: 0.2%
*Xudeus: 0.1%

## Historia
A cidade evolucionou grazas á estación ferroviaria da cidade en 1868, grazas a isto, converteuse nunha cidade moderna de importancia rexional e centro industrial.

## Transporte
* Tranvía - Dende 1937, 5 liñas.
* Trolebús - Dende 1971, 4 liñas.

## Galería de Imaxes

Ficheiro:Краматорськ, ДКіТ НКМЗ.jpg|Sede de NKMZ
Ficheiro:Машинобудівний коледж ДДМА (м. Краматорськ).jpg|Facultade de Enxeñaría
Ramón Segade Campoamor

**Ramón Segade Campoamor**, nado en Santiago de Compostela no ano 1831 e finado no mesmo lugar o 15 de abril de 1887, foi un escritor galego do século XIX que residiu gran parte da súa vida na Coruña.

## Traxectoria 
Estudou Dereito. Relacionado con Manuel Murguía, Rosalía de Castro e Emilia Pardo Bazán, era de ideoloxía conservadora e rexionalista. A Manuel Murguía escribiulle animando a que Rosalía de Castro escribira en galego "Segade, nunha das cartas, pídelle a Murguía que anime a Rosalía a escribir unha novela en galego, xa que consideraba que sería un éxito".  Colaborou en *El Museo Universal*, *El Diario*, *Galicia. Revista Universal de este Reino*, *La Ilustración Gallega y Asturiana*, *Ilustración Católica*, *Revista Galaica* e *El Libredón*.

Foi vicesecretario da Real Sociedade Económica de Amigos do País de Santiago.

## Obra 
* *La calle del olvido*, 1863.
* *La olla del diablo*, A Coruña 1863, Vigo 1964.
* *Cristina. Impresiones morales*, Soto Freire, Lugo, 1872.
* *Cotolay, leyenda piadosa sobre la erección del convento de San Francisco de Santiago*, Madrid, 1879.
* *Francisca (cuadros de costumbres gallegas)*, Madrid, 1881.
* *Tres cuentos*, 3ª ed. Madrid, 1883.
* *Pablo Gómez*, A Coruña, 1883.
* *España ante la unidad católica*, Lugo.

## Notas 
## Véxase tamén 
### Bibliografía 
* 
### Ligazóns externas 
* Anxo Angueira, *Unha primeira edición de Cantares gallegos con fotografía, autógrafo e carta de Rosalía* páx,s. 23-25.
Latis

**Latis** é o nome de dúas divindades celtas adoradas na Britania romana. Un é a deusa Dea Latis e o outro é o deus Deus Latis, e ámbolos dous son coñecidos por unha única inscrición.
## Etimoloxía 
O nome 'Latis' pode estar relacionado coas palabras protocelta **lati-*, que significa 'licor', **lat-* 'día', ou **lāto-* 'luxuria'.

## Dea Latis 
A dedicación a Dea Latis foi atopada no Forte Romano Birdoswald, en Cumbria, Inglaterra, en 1873. Nela lese simplemente:
:DIE LATI
:"Á deusa Latis"

É coñecida como unha deusa da auga e da cervexa. O seu culto pode asociarse tamén co dos ríos.

## Deus Latis 
A dedicación a Deus Latis, foi atopada nunha pedra altar no Forte Romano de Aballava, Burgh-by-Sands (tamén en Cumbria):

:DEO LATI LVCIVS VRSEI
:"Ó deus Latis, Lucius Ursei [dedícalle isto]."

A pedra altar a Deus Latis foi atopada a carón dun deus con cornos chamado Belatucadros.

## Notas
Nodens

**Nodens** (**Nudens**, **Nodons**) é un deus celta asociado coa curación, o mar, a caza e os cans. Era adorado en Britania, particularmente nun templo de Lydney Park en Gloucestershire, e posiblemente tamén na Galia. É equiparado cos deuses romanos Marte, Mercurio, Neptuno e Silvanus, e o seu nome é un conato da figura da mitoloxía irlandesa Nuada e do galés Nudd.

## Notas
Ricagambeda

**Ricagambeda** é unha deusa celta adorada na Britania romana. É coñecida por unha única inscrición, a *RIB* 2107, nunha pedra altar en Birrens, no que hoxe é Dumfries e Galloway, Escocia. Segundo a inscrición, o altar foi erixido polos homes de Vella que servían na segunda Cohorte dos Tungros en cumprimento do seu voto á deusa. Xavier Delamarre suxeriu que o seu nome pode estar relacionado coa palabra gala **ricā*, que significa *suco*.

## Notas
Satiada

**Satiada** é unha deusa romana adorada na Britania romana. É coñecida por unha única inscrición, nunha pedra altar dedicada a ela en Chesterholm *(Vindolanda)*. Na inscrición lese:
:DEAE / SAIIADAE / CVRIA TEX / TOVERDORVM / V·S·L·M
:"Á deusa Satiada, o consello dos Textoverdi de bo grado merecidamente cumpriron a súa promesa."

## Notas 
## Véxase tamén 
### Ligazóns externas 
*Vindolanda & Roman Army Museum, Inglaterra
Senuna

miniatura|dereita|Ofrendas a Sesuna.
**Senuna** é unha deusa celta adorada na Britania romana, cuxo nome foi incorrectamente lido nun primeiro momento como Senua. A existencia do seu culto era descoñecido ata a descuberta de 26 ofrendas voticas no 2002 nun campo de Ashwell en Hertfordshire polo detector de metais Alan Meek. A súa imaxe amosa evidencias de sincretismo entre ela e a deusa romana Minerva.

## Notas
Reserva india

miniatura|300x300px|Mapa das reservas dos Estados Unidos.
Denomínase **reserva india** aos territorios dos EUA (en ) ou do Canadá (en , en ) que están baixo a soberanía limitada dunha tribo nativo americana ou varias.
## Reservas nos Estados Unidos 
Nos Estados Unidos, a gran maioría das tribos son consideradas&nbsp;*servant nations* (nacións domésticas) e viven nas terras tribais tradicionais que se reservaron polo goberno federal como reservas indias, aínda que tamén moitas tribos foron obrigadas a cambiar de localización.

A administración desas terras depende do Departamento do Interior por medio da *Bureau of Indian Affairs* (BIA) ou Oficina de Asuntos Indios. En California case a metade das reservas denomínanse Rancherías; en Novo México, case todas levan o nome de *Pueblos* e nalgúns estados do oeste, espacialmente Nevada, hai zonas de nativos americanos que se denominan como colonias indias.

Hai arredor de 326 reservas indias nos Estados Unidos, o que significa que non tódalas tribos recoñecidas (máis de 566

A súa área total xeográfica é de 22.700.000 hectáreas (227.000&nbsp;km2), o cal representa o 2,3% da área total dos Estados Unidos (962.909.099,6 ha). Comparadas cos estados dos Estados Unidos, a maioría son pequenas, porén hai doce reservas indias maiores có estado de Rhode Island que abrangue 314.425 hectáreas, e nove delas son maiores có estado de Delaware (32.761 ha). A reserva de maior tamaño pertence á Nación Navagho sendo semellante en tamaño a Virxinia Occidental. As reservas están desigualmente espalladas por todo o país, a maioría ó oeste do Río Mississippi.

Debido a que as tribos teñen certa soberanía, as leis varían dunhas terras a outras. Esas leis poden permitir o xogo legal en casinos para atraer turistas. O consello tribal, e non o goberno federal, é o que ten xeralmente a xurisdición nas reservas. Moitas reservas establecéronse polo goberno federal, mais unhas poucas, principalmente no leste, teñen a súa orixe no recoñecemento do estado.

A BIA dividiu a administración das 326 reservas en 12 oficinas rexionais (Alasca, Oriental, Leste de Oklahoma, Grandes Chairas, Medio Oeste, Navagho, Noroeste, Pacífico, Montañas Rochosas, Chairas do Sur, Suroeste e Occidental) que se subdividen en 83 axencias ou zonas. Estas funcionan como intermediarios entre o nativo americano e a BIA, aínda que a miúdo carecen de cooperación e de cartos. Cada reserva correspóndese, normalmente, cunha tribo grande, aínda que as tribos pequenas adoitan se agruparen nunha reserva máis ou menos grande, como a Axencia Everett para os Puget Sound Salish. As axencias encárganse de distribuíren racións, nomear interlocutores, da policía indíxena, fomentar proxectos...; é dicir de tódolos servizos agás os médicos.

## Notas 
## Véxase tamén 
### Bibliografía 
* 
* 
* 
* 

### Outros artigos 
* Bureau of Indian Affairs

### Ligazóns externas 
* Listaxe alfabética de reservas indias dos Estados Unidos
Diocese de Przemyśl

A **diocese de Przemyśl** é o nome que teñen recibido algunhas divisións eclesiásticas ao longo da historia.

*Na Igrexa católica:
****Arquidiocese católica latina de Przemyśl**, parte da Igrexa católica latina, erixida en 1340 e elevada en 1992.
****Arquieparquía católica ucraína de Przemyśl-Varsovia**, parte da Igrexa católica bizantina ucraína, coa súa orixe na unión de Brest en 1691 (como eparquía de Przemyśl).
*Na Igrexa ortodoxa:
****Diocese ortodoxa grega de Przemyśl**, da Igrexa ortodoxa de Constantinopla, parte da metrópole de Kíiv e da metrópole de Galicia, erixida no século XII e que adoptou a unión de Brest en 1691.
****Diocese ortodoxa polaca de Przemyśl e Nowy Sącz**, parte da Igrexa ortodoxa polaca, erixida en 1983.
Fondo (gastronomía)

thumb|Fondo elaborado con verduras.
Na cociña chámaselle **fondo** a un caldo concentrado que se elabora como primeiro paso dunha preparación. Pode considerarse unha salsa básica. Na preparación úsanse ósos (ou espiñas no caso de que se trate de pescados) que se someten a unha lenta cocción, xeralmente aromatizada a base de verduras e especias e herbas aromáticas.

Existen diversos tipos de fondos en función do proceso culinario: fondos brancos, escuros, fumet, e glacés.
Elisardo Ulloa Varela

**Elisardo Ulloa Varela**, nado en Pontevedra o 30 de decembro de 1844 e finado en Madrid o 25 de xullo de 1865, foi un xornalista e escritor galego.

## Traxectoria 
Dirixiu o periódico pontevedrés *El Gallego* e colaborou en *El Miño*. Trasladouse a Madrid onde foi redactor de *La Bolsa*. É autor do drama *Los luteranos. Drama trágico en cuatro actos y en verso* (1862) e do libro *Crónicas ilustradas de la Guardia Civil* (1864).

## Notas 
## Véxase tamén 
### Bibliografía 
* 
*
Joaquín Buceta Solla

**Joaquín Buceta Solla**, finado en Pontevedra o 7 de decembro de 1910, foi un avogado e xornalista galego.

## Traxectoria 
Procurador en Pontevedra, foi decano do colexio de procuradores. Foi director da *Revista de Primera Enseñanza* e colaborou en *El Buscapié*. Foi concelleiro e tenente de alcalde de Pontevedra e presidente do Recreo de Artesanos de Pontevedra.

## Notas
Ignacio Bolívar y Urrutia

**Ignacio Bolívar y Urrutia**, nado en Madrid o 9 de novembro de 1850 e finado en Cidade de México o 19 de novembro de 1944, foi un naturalista e entomólogo español, investigador e impulsor do desenvolvemento da ciencia biolóxica.

## Traxectoria 
Licenciouse en Dereito e doutorouse en Ciencias Naturais e en 1875 obtivo praza de profesor na Universidade Central de Madrid, onde foi designado catedrático de Entomoloxía en 1877. Vinculado ao krausismo, presidiu a *Junta para Ampliación de Estudios e Investigaciones Científicas* de Madrid e a Real Sociedad Española de Historia Natural e foi membro da Real Academia Española (1930), da Real Academia de Ciencias Exactas, Físicas y Naturales (1944) e de diversas sociedades científicas de Europa e América. Tamén foi director do Museo de Ciencias Naturales e do Real Jardín Botánico de Madrid. Aos 89 anos marchou ao exilio (en 1939) a México, xunto co seu fillo, tamén entomólogo, Cándido Luis Bolívar y Pieltáin. Neste país foi nomeado *Doutor honoris causa* pola Universidade Nacional Autónoma de México despois dunha extraordinaria labor académica e de colaboración científica que mantivo durante cinco anos, o tempo que pasou dende a súa chegada ata o seu pasamento, á idade de 94 anos.

Consagrouse principalmente ao estudo da entomoloxía, na que acadou un gran prestixio internacional. Neste campo escribiu máis de 300 libros e monografías e descubriu máis de mil especies novas e uns 200 xéneros novos. Ademais, animou a adicarse á entomoloxía a grandes científicos como José María de la Fuente e Eugenio Morales Agacino.

Fundou en México en 1940, con outros exiliados españois, a revista *Ciencia*, revista que é, a partir de 1980, o órgano oficial da Academia Mexicana de Ciencias. Tamén foi presidente da *Unión de Profesores Universitarios Españoles en el Extranjero*.

## Notas 
## Véxase tamén 
### Outros artigos 
* Víctor López Seoane
### Ligazóns externas 
* *Revista Ciencia*, fundada por científicos españois, da que Bolívar foi o primeiro director.
* Presidentes do CSIC
* Álbum da Ciencia  Consello da Cultura Galega.
Lista de composicións de Manuel Quiroga

[miniatura|Manuel Quiroga en [1911.]]
A seguinte lista presenta todas as composicións do violinista e compositor galego Manuel Quiroga Losada. As composicións están divididas en catro grupos distintos: composicións orixinais, estudos e caprichos, transcricións de obras doutros compositores, e cadencias de concertos doutros compositores. A orde que emprega está lista é cronolóxica no caso de que se coñeza o ano de composición da obra, dentro das obras do mesmo ano o criterio empregado é a data de estrea, e no caso de que esta non se coñeza sería a data de publicación; no caso de non coñecerse a data de composición, se emprega a data de estrea, e no caso de que non se coñezan as datas de composición e estrea tómase a data de publicación. Os títulos das composicións son os orixinais e na descrición indícanse as características da obra, datos sobre o lugar, e os intérpretes da estrea, no caso de seren coñecidos.

## Obras orixinais 
## Estudos e Caprichos 
## Transcricións 
## Cadenzas 
## Véxase tamén 
### Bibliografía 
* Luque Fernández, Ana (2002) (en inglés). *The Works of Manuel Quiroga: A catalogue*. Baton Rouge, Luisiana: Louisiana State University
* Cambeiro, Carlos (2011) (en galego). *Manuel Quiroga Losada: o gran violinista galego do século XX*. Santiago de Compostela: Consello da Cultura Galega: pp 328. ISBN 978-84-92923-30-4
UDFj-39546284

**UDFj-39546284** é a designación que recibe unha estrutura estelar descuberta o 27 de xaneiro do 2011 mediante observación infravermella realizada polo telescopio espacial Hubble. G. Illingworth (Universidade de California), R. Bouwens (Universidade de California e Universidade Leiden) e o equipo HUDF09 identificaron este obxecto que se atopa na constelación Fornax. En novembro do 2012 confirmouse que o corremento ao vermello era Z~10 empregando datos dos telescopios espaciais Hubble e Spitzer, incluíndo os do Campo extremadamente profundo do Hubble (HXDF en inglés). En decembro do mesmo ano, empregando os mesmos telescopios e o Campo ultra profundo do Hubble (HUDF) precisouse que Z = 11,9. Crese que a imaxe corresponde a unha pequena galaxia compacta de estrelas azuis que existiu hai 13.420 millóns de anos, aproximadamente 380 millóns de anos

No momento da publicación do descubrimento, a galaxia era a máis vella e distante de todas as coñecidas, superando por 150 millón de anos luz a distancia á anterior.

A galaxia, formada cerca do fin dos anos escuros é salientable pola información que contén sobre os primeiros anos despois do Big Bang.

## Notas 
## Véxase tamén 
### Outros artigos 
* Corremento ao vermello
### Ligazóns externas 
* UDFj-39546284 en: Axencia Espacial Europea, Hubblesite.org, NASA e WikiSky.
Aldolase

Unha **aldolase** é un encima que cataliza unha reacción aldol (na que se crea un aldol) ou a súa inversa (na que se cliva un aldol). Hai moitos encimas aldolases, pero moitas veces denomínase simplemente *aldolase* (sen máis especificación) ao encima da glicólise e gliconeoxénese que ten como nome completo frutosa-bisfosfato aldolase, que é a aldolase máis coñecida, e que se pode presentar en forma de tres isocimas distintos chamados aldolases A, B e C.

## Outras aldolases 
Como dixemos, a aldolase por antonomasia é a frutosa-bisfosfato aldolase da glicólise, pero existen moitos outros encimas aldolase, como son os seguintes:
* 17a-hidroxiproxesterona aldolase
* 2-deshidro-3-desoxi-6-fosfogalactonato aldolase
* 2-deshidro-3-desoxi-D-pentonato aldolase
* 2-deshidro-3-desoxiglucarato aldolase
* 2-deshidro-3-desoxi-L-pentonato aldolase
* 2-deshidro-3-desoxi-fosfogluconato aldolase
* 2-deshidropantoato aldolase
* 3-desoxi-D-mano-octulosonato aldolase
* 4-(2-carboxifenil)-2-oxobut-3-enoato aldolase
* 5-deshidro-2-desoxifosfogluconato aldolase
* Benzoín aldolase
* Desoxirribosa-fosfato aldolase
* Dihidroneopterina aldolase
* Dimetilanilina-N-óxido aldolase
* Cetotetrosa-fosfato aldolase
* Lactato aldolase
* L-fuculosa-fosfato aldolase
* Fenilserina aldolase
* Ramnulosa-1-fosfato aldolase
* Esfinganina-1-fosfato aldolase
* Tagatosa-bisfosfato aldolase
* Treonina aldolase
* Trimetilamina-óxido aldolase

## Notas
Randy Schekman

**Randy Wayne Schekman**, nado en Saint Paul (Minnesota) o , é un biólogo celular estadounidense. Foi laureado co Nobel de Fisioloxía ou Medicina de 2013, xuntamente con James Rothman e Thomas Südhof.

## Traxectoria 
Traballa con bioloxía celular na Universidade de California, Berkeley. Foi editor-xefe do *Proceedings of the National Academy of Sciences*. En 2011 foi anunciado como editor da *eLife*, un novo periódico de acceso libre publicado conxuntamente polo Howard Hughes Medical Institute, a Sociedade Max Planck e Wellcome Trust, publicado en 2012. Foi escolleito membro da Academia Nacional de Ciencias dos Estados Unidos en 1992.

## Notas
Wizards of Waverly Place

***Wizards of Waverly Place*** é unha serie orixinal de Disney Channel, dúas veces gañadora do premio Emmy ao mellor programa infantil. O primeiro episodio emitiuse o 12 de outubro de 2007.

## Sinopse 
A historia básase nunha familia ítalo-mexicana, os Russo: *Alexandra "Alex" Russo* (Selena Gomez), o irmán máis vello *Justin Vizenzo Russo* (David Henrie), o irmán máis novo *Maximilian "Max" Russo* (Jake T. Austin). Os tres irmáns son estudantes de feiticeiro que viven co seus pais, *Jerry Russo* (David DeLuise) que é exmago e *Teresa Russo* (Maria Canals Barrera), que é mortal. A mellor amiga de *Alex* é *Harper Finkle* (Jennifer Stone).

## Elenco de actores 
#### Personaxes principais 
* Selena Gomez como Alex Russo.
* David Henrie como Justin Russo.
* Jake T. Austin como Max Russo.
** Bailee Madison como Maxine Russo. (Versión feminina de *Max Russo* na última tempada)
* Jennifer Stone como Harper Finkle.
* María Canals Barrera como Theresa Russo.
* David DeLuise como Jerry Russo.

#### Personaxes secundarios 
## Emisións internacionais 
*  - Disney Channel España
*  - Disney Channel Portugal
*  - Disney Channel EUA
*  - Disney Channel Ucraína
José Benito Juncal

**José Benito Juncal Romay**, nado en Pontevedra e finado na mesma cidade o 11 de outubro de 1884, foi un mestre e xornalista galego.

## Traxectoria 
miniatura|*Tratado de la buena educación*.
Foi mestre da escola de Cambados, e dende 1858 da do Areal de Vigo. Despois foi profesor e rexente da Escola práctica agregada á Escola Normal de Pontevedra, onde creou un Museo. Foi director da *Revista de Primera Enseñanza*, redactor de *La Constancia* e *La Reforma* e colaborou en *El Buscapié*. En 1880 foi nomeado correspondente da Real Academia da Historia.

## Obras 
* *Discurso pronunciado por José Benito Juncal ... en la solemnidad de las funciones que celebró el partido judicial de Cambados los días 11 y 12 del corriente mayo*, 1866.
* *Tratado de la buena educación o sean reglas para conducirse los niños en sociedad*, 1866. Con Claudio Cuveiro.

## Notas 
## Véxase tamén 
### Bibliografía 
*
Torre de Dervish Ali

A **torre de Dervish Ali** é unha construción situada na localidade de Dukat, considerada monumento cultural de Albania.

## Notas
A vendedora de mistos

***A vendedora de mistos*** ou ***A meniña dos mistos*** é un conto de fadas de Nadal do escritor e poeta dinamarqués Hans Christian Andersen, coñecido polos seus contos para nenos. Foi escrito en lingua dinamarquesa co título de ***Den lille Pige med Svovlstikkerne***, e é o número 37 da colección de Andersen.

## Enredo 
A véspera do aninovo era dura e fría, as rúas da vila ficaban cubertas pola neve, e unha rapariga descalza percorríaas sen máis consolo que a idea de acender un dos mistos que levaba nunha caixiña para vender, mais que ninguén lle comprara. Sentada no chan e feita unha bóla, atreveuse a tirar un e prendelo. A calor foi tan agradábel que a este seguíronlle outros mentres imaxinaba lugares fermosos onde querería estar. E deste xeito prenderon uns tras outros até que viu no ceo caer unha estrela; pensou que alguén estaba a morrer, pois así llo dixera súa avoa, que tanto tiña querido: «Cando unha estrela cae, unha alma érguese cara Deus». E mentres os mistos ardían, viu vir á súa avoíña. Xuntas marcharon ao ceo, onde non vai frío, nin fame nin medo. Ao día seguinte atoparon a cativa morta polo frío.

## Análise 
O conto pretende dar unha lección arredor da compaixón: unha realidade nas clases sociais sumidas na miseria, fame e dor, sufrindo os embates da natureza sen que ninguén os acuda. A historia tenta provocar nos nenos e nenas un sentimento de compaixón a través da tráxica historia da personaxe anónima.

## Adaptacións ao galego 
En 1986 apareceu *Contos de Andersen* traducido por Teresa Barro na colección Narrativa para nenos de Ediciós do Castro. En 1999 apareceu o conto publicado na colección Os Contos do Trasno Comodín, da editorial Kalandraka, con tradución de María Dolores Hermida e ilustracións de Belén Padrón.

No libro de Xerais *Contos de Andersen* de 1999 aparece o relato co nome: ***A pequena fosforeira***.

## Notas 
## Véxase tamén 
### Ligazóns externas 
* Texto do conto 
* Ficha e facsímile no *Arkiv for Dansk Litteratur*.
Carta a un amigo

***Carta a un amigo*** é o quinto álbum de estudio da banda galega de pop e folk Los Tamara, publicado en 1990.

O grupo reuniuse tras a morte de Pucho Boedo e gravou este disco de homenaxe ao cantante, coa voz de Sito Sedes, nos estudios Planta Sónica de Vigo.

## Lista de cancións
## Formación
*Enrique Paisal – teclados
*Prudencio Romo – guitarras
*Quique Albarado – baixo
*Antonio Cruz "Perillo" – batería
*Antonio Vázquez – saxos
*Sito Sedes – voz
*Los Tamara – coros

## Véxase tamén
### Ligazóns externas
*Datos do álbum en lafonoteca.net
Palacio Nacional da Pena

O **Palacio Nacional da Pena** foi unha das residencias oficiais dos Reis de Portugal durante o século XIX. Atópase na cidade de Sintra, e foi declarado Patrimonio da Humanidade pola UNESCO no ano 1985. No ano 2007 foi incluído na lista das sete marabillas de Portugal por votación popular.

A construción do edificio comezou en 1838 por orde do rei Fernando II sobre as ruínas dun mosteiro que quedara destruído no terremoto de 1755. O palacio mestura estilos arquitectónicos como neogótico, neorenacentista, neoislámico, neomanuelino e colonial.

## Véxase tamén 
### Ligazóns externas 
* O Palacio Nacional da Pena na páxina da cámara municipal de Sintra
McDonnell Aircraft

**McDonnell Aircraft Corporation** foi un fabricante aeroespacial estadounidense baseado en St. Louis, Missouri. A compañía fundouna o 16 de xullo de 1939 James Smith McDonnell, e foi coñecida sobre todo polos seus cazas, como o F-4 Phantom II, e as súas naves espaciais tripuladas, como as cápsulas *Mercury* e *Gemini*. McDonnell Aircraft fusionouse posteriormente coa Douglas Aircraft Company para formar McDonnell Douglas en 1967.

## Produtos 
### Avións 
* McDonnell XP-67 (1944) -  prototipo de caza interceptor con dous motores de pistón
* Mc Donnell FH Phantom (1945) - caza birreactor
*McDonnell XHJH-1 Whirlaway (1946) - helicóptero con dous motores de pistón
* McDonnell F2H Banshee (1947) - caza birreactor
*McDonnell XH-20 Little Henry (1947) - prototipo de helicóptero lixeiro con dous estratorreactores
* McDonnell XF-85 Goblin (1948) - prototipo de caza parasito monorreactor 
* McDonnell XF-88 Voodoo (1948) - prototipo de caza bimotor
* McDonnell F3H Demon (1951) - caza monomotor
*McDonnell XV-1 (1954) - xirodino experimental
* McDonnell F-101 Voodoo (1954) - caza birreactor
*McDonnell 120 (1957) - prototipo de helicóptero lixeiro con tres estratorreactores
* McDonnell F-4 Phantom II (1958) - caza birreactor
* McDonnell 119 (1959) - prototipo de avión executivo cuadrimotor
*McDonnell 113 - xirodino non construído

### Naves espaciais tripuladas 
*Cápsula Mercury
* Cápsula Gemini
* ASSET

### Mísiles e outros 
* ADM-20 Quail
* LBD Gargoyle
* TD2D/KDD/KDH Katydid - drone obxectivo de 1942

### Motores 
* PJ-42 - pulsorreactor
Aldol

miniatura|dereita|Estrutura xeral dun residuo aldol: Cando R3 é -H, trátase dun β-hidroxi aldehido, e noutro caso é unha β-hidroxi cetona.
Un **aldol** ou **aduto aldol** (de "*Ald*ehido alcoh*ol*") é unha beta-hidroxi cetona ou beta-hidroxi aldehido, os cales son o produto dunha adición aldol (que se opón a unha condensación aldol, que produce un residuo α,β-carbonilo insaturado).

Tipicamente, denomínase "aldol" ao 3-hidroxibutanal. Porén, pode referirse a calquera composto de similar base estrutural.

A reacción aldol foi descuberta en 1872 polo químico francés Charles-Adolphe Wurtz, aínda que parece que tamén a descubriu nese mesmo ano o químico e compositor ruso Alexander Borodin.

## Notas 
## Véxase tamén 
### Outros artigos 
* Aduto
Sete marabillas de Portugal

As **Sete Marabillas de Portugal** foron elixidas nunha votación popular que comezou o 7 de decembro de 2006 e que tivo unha duración de sete meses, feita vía Internet, teléfono ou mensaxes de texto. Esta selección fíxose co apoio do Ministerio da Cultura de Portugal.

A escolla partiu dos 794 monumentos nacionais clasificados polo IPPAR, que foron reducidos primeiro a 77 monumentos e logo a 21 por un comité de especialistas, que tiveron en conta unha serie de criterios técnicos e culturais.

O día 7 de xullo de 2007 (o día sete do mes sete do ano sete), despois do voto de máis de 350.000 portugueses, fíxose pública a lista dos sete monumentos elixidos.

## Monumentos vencedores 
### Restantes finalistas 

Ficheiro:Almourol 034.jpg|Castelo de Almourol
Ficheiro:CastillodeMarvao.jpg|Castelo de Marvão
Ficheiro:MonsarazView.jpg|Castelo de Monsaraz
Ficheiro:Conimbriga.jpg|Conímbriga
Ficheiro:Tomar Convento 0254.jpg|Convento de Cristo
Ficheiro:Mafra May 2013-2.jpg|Convento de Mafra
Ficheiro:Fortaleza de Sagres - Muralha.jpg|Fortaleza de Sagres
Ficheiro:Portugal Porto GDFL050326 132.jpg|Igreja de São Francisco
Ficheiro:VilaVicosa-CCBY.jpg|Paço Ducal de Vila Viçosa
Ficheiro:MateusPalace1.jpg|Palácio de Mateus
Ficheiro:Queluz Palace fountains.JPG|Palacio de Queluz
Ficheiro:Evora-RomanTemple.jpg|Templo romano de Évora
Ficheiro:Torre dos Clérigos by Béria.jpg|Torre dos Clérigos
Ficheiro:Coimbra December 2011-19a.jpg|Universidade de Coímbra

## Véxase tamén 
### Ligazóns externas 
* Web do evento
Cercle Brugge KSV

O **Cercle Brugge Koninklijke Sportvereniging** é un club de fútbol belga, da cidade de Bruxas. Fundouse en 1899 e compite na Primeira División de Bélxica.

## Palmarés 
* **Primeira División de Bélxica:**
** **Campión (3):** 1910–11, 1926–27, 1929–30
* **Segunda División de Bélxica:**
** **Campión (4):** 1937–38, 1970–71, 1978–79, 2002–03
** **Subcampión (1):** 1960–61
* **Copa de Bélxica:**
** **Campión (2):** 1926–27, 1984–85
** **Finalista (5):** 1912–13, 1985–86, 1995–96, 2009–10, 2012–13
* **Supercopa de Bélxica:**
** **Finalista (2):** 1984–85, 1995–96

## Véxase tamén 
### Ligazóns externas 
* Páxina oficial do club
Ortega

O topónimo **Ortega** pode referirse a:

;En Galiza
***Ortega**, lugar da parroquia de Mañón, no concello de Mañón.

;Fóra de Galiza

;En Andalucía
***Alicún de Ortega**, concello da provincia de Granada.

;En Colombia
***Ortega**, concello do departamento de Tolima.

Amais, como apelido, pode referirse a:

***Casimiro Gómez Ortega**, botánico, médico e farmacéutico español (1741-1818);
***José Ortega y Gasset**, filósofo e ensaísta español (1883-1955);
***Amancio Ortega**, empresario galego (n. 1936);
***Daniel Ortega**, político nicaraguano (n. 1945);
***José Ortega Cano**, toureiro español (n. 1953);
***Ariel Ortega**, exfutbolista arxentino (n. 1974).

## Véxase tamén
### Outros artigos
****Ortega y Pacheco***, cómics humorísticos de Pedro Vera.
El Rebelde (Pontevedra)

***El Rebelde***, foi un periódico editado en Pontevedra entre 1913 e 1914.

## Historia e características 
Un sector do Partido Republicano Radical de Pontevedra amosouse en desacordo coa moderación do partido e un grupo de militantes fundaron o Partido Radical Autónomo de Pontevedra, que ingresou na conxunción republicano-socialista. A raíz da visita a Pontevedra do líder radical Alejandro Lerroux en maio de 1913, os militantes do Partido Radical Autónomo protagonizaron unha protesta contra Lerroux na ponte da Barca. Para contrarrestar o órgano do partido, *La Libertad*, editaron o periódico ***El Rebelde***, subtitulado *Quincenario Republicano Radical*, que apareceu o 15 de xuño de 1913. A partir do número 9, do 15 de outubro, cambiou o seu título por ***Rebelde*** co subtítulo *Quincenario Republicano Radical Autónomo*, e dende o número 12, do 1 de decembro, pasou a ser *Quincenario de la Unión Republicana*. Dirixido por Manuel Torres Iglesias, o administrador era Bernardino González Paz.  Por un artigo publicado no número 12 o seu director foi demandado por calumnia e inxurias graves ao marqués de Riestra. Foi suspendido por orde gobernativa en marzo de 1914. O director, Manuel Torres, foi procesado e xulgado en febreiro de 1916 por inxurias e calumnias a Ángel Míguez.
## Notas 
## Véxase tamén 
### Bibliografía 
* 
*
Axis: Bold As Love

***Axis: Bold As Love*** é o segundo álbum da banda inglesa de rock psicodélico The Jimi Hendrix Experience, publicado o 1 de decembro de 1967 a través do selo Track Records. O disco chegou ao posto 5 das listas británicas e ao 3 das estadounidenses.

O álbum foi gravado para cumprir o contrato da banda, no que se acordara que debía producir dous discos en 1967. Aínda así, non foi lanzado nos Estados Unidos ata 1968 debido ao medo de que puidese afectar ás vendas do seu primeiro traballo. Noel Redding toca o baixo de oito cordas nalgunhas das súas cancións.

Xusto antes de rematar o disco, Hendrix deixou as cintas mestras da cara un nun taxi. Estas non foron nunca recuperadas, e esa cara tivo que ser mesturada novamente ás presas. O disco foi reeditado en marzo de 2010, e o son ten pequenas variacións con pequenos axustes realizados polo enxeñeiro de son de Hendrix, Eddie Kramer.

## Listaxe de cancións
El Rebelde

***El Rebelde*** foi o nome de varias publicacións:

### En España 
* ***El Rebelde***, periódico editado en Granada entre 1901 e 1908.
* ***El Rebelde***, periódico editado en Xixón en 1903.
* ***El Rebelde***, periódico editado en Madrid entre 1904 e 1908.
* ***El Rebelde***, periódico editado en Barcelona entre 1907 e 1908.
* ***El Rebelde***, periódico editado en Cartaxena en 1903.
* ***El Rebelde***, periódico editado en Pontevedra entre 1913 e 1914.
* ***El Rebelde***, periódico editado en Linares en 1915.

### En Europa 
* ***El Rebelde***, periódico editado en Bruxelas en 1925.
* ***El Rebelde***, periódico editado en París en 1945.
* ***El Rebelde***, periódico editado en Tolosa en 1960.

### En América 
* ***El Rebelde***, periódico editado en Nova York en 1898.
* ***El Rebelde***, periódico editado en Buenos Aires entre 1899 e 1902.
* ***El Rebelde***, periódico editado en Rosario en 1806.
* ***El Rebelde***, diario oficial do Movimiento de Izquierda Revolucionaria de Chile.
Castroviejo

O topónimo castelán **Castroviejo** pode referirse a:

***Castroviejo**, concello da Rioxa;

Amais, como apelido pode referirse a:

***Armando Castroviejo Novajas**, político e profesor rioxano (1874-1934);
***Xosé María Castroviejo**, escritor e xornalista galego, fillo do anterior (1909 - 1974);
***Concha Castroviejo**, xornalista e escritora galega, irmán do anterior e filla do primeiro (1913 - 1995);
***Javier Castroviejo Bolívar**, biólogo galego, fillo do de Xosé María (n. 1940);
***Santiago Castroviejo Bolíbar**, botánico galego, filo de Xosé María (1946 - 2009);
***Fernando Acuña Castroviejo**, arqueólogo galego (n. 1945).
Bernardino González Paz

**Bernardino González Paz**, finado en Pontevedra o 28 de outubro de 1918, foi un avogado e político galego.

## Traxectoria 
Fillo de Sebastián González Rodríguez. Militante do Partido Republicano Radical, do que foi presidente en Pontevedra en 1911, foi elixido concelleiro de Pontevedra en 1909. Colaborou en *La Libertad* e foi administrador de *El Rebelde*. Dirixiu a Alianza Mariñeira de Cangas en 1916. Foi procesado con Eusebio Alonso Vieites por instigar na folga xeral de 1917. Foi presidente do Recreo de Artesanos. Foi desterrado a Vigo en 1917 por unha denuncia de Benito Corbal por calumnias nun mitin en 1915. Finou como consecuencia da gripe de 1918.

## Vida persoal 
Casou con Ceferina García Paz en 1907, e foi pai de Sebastián González García-Paz e Daría González García.

## Notas 
## Véxase tamén 
### Bibliografía 
*
Daría González

**Daría González García**, nada en Pontevedra en 1912 e finada na mesma cidade o 20 de xaneiro de 1999, foi unha mestra e política galega.

## Traxectoria 
[miniatura| Papeleta de [Unidade Galega (coalición)|Unidade Galega no Distrito electoral de Pontevedra nas Eleccións xerais de 1979.]]
Filla de Bernardino González Paz e neta de Lino Enrique García Requejo, mestre e masón que introduciu en Galicia o sistema de ensino Froebel e publicou en 1887 o traballo *Froebel y su sistema educativo*.

Estudou o bacharelato en Pontevedra e ao rematar matriculouse na Universidade de Santiago de Compostela e licenciouse en Filosofía e Letras (sección Historia) en 1935, sendo pioneira da presenza feminina na universidade. Foi unha das poucas mulleres que participaron no Seminario de Estudos Galegos como socia protectora, pois era irmá dun dos membros do SEG: Sebastián González García-Paz. Militou no Partido Galeguista desde 1932.

Non lle permitiron presentarse ás oposicións de Adxuntos de Instituto polos seus antecedentes políticos, polo que se pasou á Administración do Estado e pertenceu á primeira promoción de mulleres Técnico da Administración Civil do Estado

En 1950 creou en Pontevedra o Colexio Inmaculada co seu marido Francisco Cerviño, Blas Arias, Ángel Piñón, e as súas esposas, Pilar Torrado e Concha Cimadevila.

## Vida persoal 
Casou con Francisco Cerviño Xesteira, avogado e profesor de Historia, e tivo tres fillos: Francisco, Enrique e Carlos Cerviño González.

## Notas
## Véxase tamén 
### Outros artigos 
* Sebastián González García-Paz (irmán)
### Ligazóns externas
Abu-l-Fadl al-Abbás ibn al-Áhnaf

**Abu-l-Fadl al-Abbás ibn al-Áhnaf**, máis coñecido como **Al-Abbás ibn al-Àhnaf** (en árabe **عباس بن الأحنف**), nado en Basora en 750 e finado en 809, foi un poeta árabe da tribo dos Hanifa.

## Traxectoria 
Utilizou exclusivamente o xénero do *ghazal* ou poesía erótico-elexíaca, na que manifestaba «a falta de esperanza do amor, con personaxes que semellan resignados a unha relación de privación».

Foi amigo do califa abbasida Harun ar-Raxid e exerceu na súa corte. Utilizou un vocabulario sinxelo e o seu estilo foi fluído e doado, influíndo na obra de Abd-Allah ibn al-Mutazz e de Abu-l-Atáhiya. A súa obra foi compilada despois da súa morte por Zúnbur e por Abu-Bakr as-Sulí. Foi moi apreciado en al-Ándalus.
The Tribe (serie de televisión)

***The Tribe*** é unha serie de televisión británico-neozelandesa. Está ambientada nun futuro onde os adultos morreron por mor dun virus mortal, deixando sós ós nenos do mundo que deben valerse por si mesmos. A serie céntrase nunha cidade sen nome que está habitada por tribos de nenos e adolescentes. Foi rodada principalmente na cidade de Wellington e nos seus arredores.

A serie foi creada por Raymond Thompson e Harry Duffin (a partir dunha idea orixinal de Raymond Thompson) e foi desenvolvida e producida por Cloud 9 Screen Entertainment Group en colaboración coa canle británica Channel 5. Foi emitida en máis de 40 canles de televisión de todo o mundo.

Estreouse no Channel 5 o 24 de abril de 1999 e axiña conseguiu gran cantidade de seguidores entre os adolescentes. Producíronse cinco tempadas e 260 episodios dende 1999 a 2003. A sexta tempada estaba prevista para ser estreada no 2003, pero Nick Wilson, de Channel 5, e Raymond Thompson argüíron que "malia que a serie aínda segue a ir ben, o elenco está a facerse demasiado maior e a serie estaba a alongar demais a proposta central." Como resultado, a serie foi cancelada. Channel 5 emitiu os dous derradeiros episodios o 6 de setembro de 2003.

Unha secuela de *The Tribe*, *The New Tomorrow*, foi producida por Cloud 9 e Channel 5 e foi estreada no 2005. Está dirixida a unha audiencia máis nova, de 8 a 12 anos, e conta a historia dos descendentes da serie orixinal

## Notas 
## Véxase tamén 
### Ligazóns externas 
* Páxina web da serie
* 
* *The Tribe* en Open Directory Project
Marcus Zuerius van Boxhorn

**Marcus Zuerius van Boxhorn**, nado en Bergen op Zoom o 28 de agosto de 1612 e finado o 3 de outubro de 1653 en Leiden, foi un erudito neerlandés. Profesor en Leiden, descubriu a similitude entre linguas indoeuropeas, que supuxo que proviñan dunha lingua primitiva que denominou 'escítica' (*Scytisch* en neerlandés).

## Traxectoria 
Malia que as linguas que orixinariamente emparentou non foron máis que o neerlandés, o grego, o latín, o persa e o alemán, posteriormente, e tras a realización de moitas táboas comparativas de palabras, rematou por lles engadir tamén linguas eslavas, célticas e bálticas. Porén, non incluíu o hebreo, cousa que mostra a bondade da hipótese.

### Orixe da hipótese escítica 
[thumb|Ara de Nehalennia en [Domburg (prancha 7 n° 15a de L. J. F. Janssen, *De Romeinsche Beelden en Gedenksteenen van Zeeland*, Leiden, 1845).]]
Desde os anos 1630 Boxhorn interésase nas relacións existentes entre as linguas indoeuropeas. Tras a descuberta de similitudes entre persa e neerlandés, descuberta popularizada por Juste Lipse en 1602, a universidade de Leiden convertérase nun centro importante de reflexión sobre os parentescos e as orixes das linguas. Boxhorn publica así unha longa carta erudita titulada *Des mots perses enregistrées par Quinte Curce et de leur parenté avec des termes germaniques*. Foi o descubrimento en 1645, en Domburg no litoral de Zelandia, de estelas romanas provenientes do santuario de Nehalennia, deusa celto-xermánica, o que parece que desencadeou a hipótese de Boxhorn. Intentou interpretar este nome por medio dunha raíz común a varias linguas europeas e de aí tirou a hipótese dunha orixe común, hipótese que explicou nunha disertación en flamengo en 1647. Unha investigación deste tipo inscribíase na busca dunha lingua nai para a humanidade , busca marcada polo mito da Torre de Babel. Pero a idea dun xénese das linguas a partir do hebreo, corrente ata o Renacemento, entrara en crise e apareceron outros modelos, que ás veces mesmo poñían en cuestión a idea dunha orixe única.

## Notas 
## Véxase tamén 
### Ligazóns externas 
* Biografía na Biblioteca dixital da literatura neerlandesa 
* Explicación descuberta na Universidade de Leiden  

### Outros artigos 
* William Jones